| CatalunyaDiari.cat





Un accident al Trambesòs de Barcelona, a la línia T4, ha provocat quatre ferits, entre els quals es troba la conductora del comboi, que ha quedat atrapada en l'interior del vehicle i ha hagut de ser alliberada pels Bombers de la Generalitat. Afortunadament, la resta de ferits no han requerit trasllat a cap centre hospitalari, i en aquests moments ja s'ha posat en marxa una investigació per intentar esclarir els fets.

Accident al Trambesòs (final línia T4, Estació Sant Adrià). Segons les primeres informacions hi hauria diverses persones ferides. Està tallada la catenària. 5 dotacions #bomberscat al lloc, juntament amb altres equips d'emergència, sanitaris i Policia Local — Bombers (@bomberscat) 2 de gener de 2019

En aquesta línia, cal destacar que la conductora del tramvia ha resultat ferida greu, tot i que no es tem per la seva vida. De moment, arran els fets s'ha interromput el servei entre les parades Estació de St. Adrià i Maresme de la línia T-4, així com tampoc hi ha servei de la línia T-6. Amb tot, s'estan oferint serveis alternatius.

| CatalunyaDiari.cat

La conductora estava atrapada en l'interior del comboi

Segons han informat els Bombers de la Generalitat, la conductora del vehicle s'havia quedat atrapada com a conseqüència del xoc. Afortunadament, ja ha estat alliberada per diversos efectius del cos, i no queden més passatgers al comboi. Arran l'incident, tres persones més han resultat ferides, si bé és veritat que el seu estat presumiblement és lleu.

La conductora del comboi, que es trobava atrapada com a conseqüencia del xoc amb el final de la línia T4, ja està alliberada i serà traslladada amb ambulància. Hi ha 3 persones ferides més, que segons el primer diagnosi pateixen ferides lleus. Al tren ja no queden passatgers https://t.co/7wmZ4yMBVF — Bombers (@bomberscat) 2 de enero de 2019

En aquests moments els responsables del servei ja estan investigant les causes dels fets, ja que no hi ha hagut cap altre comboi o vehicle implicat en l'accident. En un principi, tot apunta que el tramvia no ha frenat quan estava arribant al final de la línia, concretament al costat de l'estació de tren de Sant Adrià de Besòs, motiu pel qual ha acabat col·lidint contra un pal.